recursal/SuperWikiNEXT-32B huggingface dataset:
Page reads "A VINDICATION OF THE RIGHTS OF WOMAN: WITH STRICTURES ON POLITICAL AND MORAL SUBJECTS. BY MARY WOLLSTONECRAFT. PRINTED AT BOSTON, BY PETER EDES FOR THOMAS AND ANDREWS, Faust's Statue, No. 45, Newbury-Street, MDCCXCII."*রাইটস অফ উইমেন* এর প্রথম আমেরিকান সংস্করণের শিরোনাম পৃষ্ঠা

| নারীবাদী দর্শন |
| --- |
| সিরিজের একটি ধারাবাহিক অংশ |
| 
প্রধান কর্ম |
| * *আ ভেন্ডিকেশন অফ দ্য রাইটস অফ উইমেন* (১৭৯২)
* *দি সাবজেকশন অফ উইমেন* (১৮৬৯)
* *দি অরিজিন অফ দ্য ফ্যামিলি, প্রাইভেট প্রোপার্টি এন্ড দ্য স্টেট* (১৮৮৪)
* *ল্য দোজিয়েম সেক্স* (১৯৪৯)
* *দ্য ফেমিনিন ম্যিস্টিক* (১৯৬৩)
* *দি ডায়্যালেটিক অফ সেক্স: দি কেস ফর ফেমিনিস্ট রেভ্যুলুশন* (১৯৭০)
* *দ্য ক্রিয়েশন অফ পাট্রিয়ার্কি* (১৯৮৬)
* *জেন্ডার ট্রাবল* (১৯৯০)
 |
| 
প্রধান তাত্ত্বিকগণ |
| * মেরি ওলস্টোনক্র্যাফ্‌ট
* সিমোন দ্য বোভোয়ার
* বেটি ফ্রাইড্যান
* শুলামেইথ ফায়ারস্টোন
* গ্লোরিয়া স্টেইনেম
* আঞ্জেলা ডেভিস
* বেল হুকস
* গ্রেদা লেরনের
* জুডিথ বাটলার
 |
| 
মূল ধারণা |
| 
* নারীবাদ
* লিঙ্গ

* জেন্ডার সমতা
* Gender performativity
 |
| * দে
* স
 |

***আ ভিন্ডিকেশন অফ দ্য রাইটস অফ উইমেন: উইথ স্ট্রিকচারস অন পলিটিকাল অ্যান্ড মোরাল সাবজেক্টস*** (১৭৯২), ১৮ শতকের ব্রিটিশ নারীবাদী লেখিকা মেরি ওলস্টোনক্র্যাফ্‌ট রচিত নারীবাদী দর্শনের প্রথম পর্যায়ের গুরুত্বপূর্ণ একটি রচনাকর্ম। এই বইয়ে ওলস্টোনক্র্যাফ্‌ট ১৮ শতকের শিক্ষা ও রাজনৈতিক তাত্ত্বিকগন, যারা নারী শিক্ষার মতো গুরুত্বপূর্ণ বিষয়ে উদাসীন এবং অনীহা প্রকাশ করেছিলেন তাদের সমুচিত জবাব দিয়েছেন। তিনি সমাজে নারীর অবস্থান উন্নয়নের জন্য নারী শিক্ষার প্রয়োজনীয়তার পক্ষে যুক্তি উপস্থাপন করেন, নারীর অবদানের কথা উল্লেখ করে জানান নারীরাই সন্তানের শিক্ষার গুরু দায়িত্ব পালন করেন, এছাড়াও শুধুমাত্র স্বামীদের "স্ত্রী" নয় বস্তুতঃ "সঙ্গি" হয়ে ওঠার জন্য নারী শিক্ষার কোন বিকল্প নেই। নারীকে কেবলমাত্র সমাজের সৌন্দর্যবর্ধক অলংকার বা বিবাহপ্রথার বাণিজ্য পণ্য হিসেবে নয় বরং পুরুষের মতো সব ধরনের মৌলিক অধিকার পাওয়ার যোগ্য হিসেবে দাবি করেছেন ওলস্টোনক্র্যাফ্‌ট।

বহিঃসংযোগ
---------


ইংরেজি ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে:
**আ ভিন্ডিকেশন অব দ্য রাইটস অব উইমেন**

* 1796 edition of *Rights of Woman* from Google Books
* *Rights of Woman* at Project Gutenberg
* A version of the *Vindication*, slightly modified for easier reading
* Free online audiobook from LibriVox
* Mary Wollstonecraft: A 'Speculative and Dissenting Spirit' by Janet Todd at www.bbc.co.uk
* A Vindication of the Rights of Woman: with Strictures on Political and Moral Subjects From the Collections at the Library of Congress
ভেনেজুয়েলার আন্দোলনকারী একটি দল 
**আক্‌সিওন দেমোক্রাতিকা** (স্পেনীয় ভাষায়: Acción Democrática, সংক্ষেপে AD) ভেনেজুয়েলার একটি সমাজবাদী গণতান্ত্রিক রাজনৈতিক দল। ১৯৩৬-৩৭ সালে ন্যাশনাল ডেমোক্র্যাটিক পার্টি হিসেবে এটি প্রতিষ্ঠা করা হয়। ১৯৪১ সালে রোমুলো বেতানকুর্ত নির্বাসন থেকে ফিরে আসলে দলটির নাম বদলে আক্‌সিওন দেমোক্রাতিকা রাখা হয়। বেতানকুর্ত দলের নেতা হন। ১৯৪৫ সালে ইসাইস মেদিনা আংগারিতার বিরুদ্ধে যে ক্যু হয়, আক্‌সিওন দেমোক্রাতিকা তা সমর্থন করে। ১৯৪৮ সালে বেতানকুর্ত পদত্যাগ করলে পরবর্তী নির্বাচনে আক্‌সিওন ৭০% ভোট পেয়ে ক্ষমতায় আসে। এসময় তারা কতগুলি অর্থনৈতিক সংস্কার প্রকল্পে হাত দেয়, যেগুলি রক্ষণশীলেরা পছন্দ করেন নি। একটি সামরিক ক্যু আক্‌সিওন দেমোক্রাতিকা সরকারকে ক্ষমতাচ্যুত করে এবং সামরিক স্বৈরশাসক ক্ষমতায় এসে দলটিকে নিষিদ্ধ ঘোষণা করে।

১৯৫৮ সালে সামরিক স্বৈরশাসক মার্কোস পেরেস হিমেনেস উৎখাত হবার পর দলটি আবার আত্মপ্রকাশ করে এবং পরবর্তী ৩০ বছর ধরে ভেনেজুয়েলার প্রধান দলে পরিণত হয়। এসময় দলটি থেকে ৪ জন ভেনেজুয়েলার রাষ্ট্রপতি নির্বাচিত হন। তবে ১৯৮০-র দশকের শেষের দিকে এসে দলটি জনপ্রিয়তা হারাতে শুরু করে। অভ্যন্তরীণ কোন্দলও শুরু হয়। দল থেকে নির্বাচিত একজন রাষ্ট্রপতি কার্লোস আন্দ্রেস পেরেস দুর্নীতির অভিযোগে মেয়াদ শেষ হবার আগেই পদত্যাগ করেন। ফলে ভোটারদের কাছে দলটির গ্রহণযোগ্যতা কমে যায়। ২০০০ সালের নির্বাচনে দলটি ভেনেজুয়েলার জাতীয় সংসদের ১৬৫ আসনের মধ্যে ২৯টি আসন পায়। ২০০৫ সালের নির্বাচন তারা বয়কট করে।

২০১৮ সালের জুলাই মাসে এডি বিরোধী কোয়ালিশন ডেমোক্রেটিক ইউনিটি রাউন্ডটেবল ত্যাগ করে।

তথ্যসূত্র
---------

1. ↑  "Ramos Allup confirmó la salida de Acción Democrática de la MUD"। *El Nacional* (স্পেনীয় ভাষায়)। ২০১৮-০৭-০৫। সংগ্রহের তারিখ ২০১৮-০৭-০৬।

আক্‌সিওন দেমোক্রাতিকা থেকে নির্বাচিত ভেনেজুয়েলার রাষ্ট্রপতিগণ
--------------------------------------------------------------

| রাষ্ট্রপতি | মেয়াদ | কীভাবে হলেন | পেশা |
| --- | --- | --- | --- |
| **রোমুলো বেতানকুর্ত** | ১৯৪৫-১৯৪৮ | ক্যু | রাজনীতিবিদ |
| **রোমুলো গাইয়েগোস** | ১৯৪৮-১৯৪৮ | সরাসরি নির্বাচন | লেখক-ঔপন্যাসিক |
| **রোমুলো বেতানকুর্ত** | ১৯৫৯-১৯৬৪ | সরাসরি নির্বাচন | রাজনীতিবিদ |
| **রাউল লেওনি** | ১৯৬৪-১৯৬৯ | সরাসরি নির্বাচন | আইনজীবী |
| **কার্লোস আন্দ্রেস পেরেস** | ১৯৭৪-১৯৭৯ | সরাসরি নির্বাচন | রাজনীতিবিদ |
| **হাইমে লুসিঞ্চি** | ১৯৮৪-১৯৮৯ | সরাসরি নির্বাচন | চিকিৎসক |
| **কার্লোস আন্দ্রেস পেরেস** | ১৯৮৯-১৯৯৩ | সরাসরি নির্বাচন | রাজনীতিবিদ |
| **রামোন হোসে বেলাস্কেস** | ১৯৯৩-১৯৯৪ | অন্তর্বর্তীকালীন রাষ্ট্রপতি | ঐতিহাসিক |

বহিঃসংযোগ
---------

* আক্‌সিওন দেমোক্রাতিকার দাপ্তরিক ওয়েবসাইট
১৯৬৬ সালে ফ্র্যাংক ই বার্ডের প্রস্তাবিত দুর্ঘটনা ত্রিভুজ; প্রতি ৬০০টি অল্পের জন্য রক্ষার বিপরীতে একটি মৃত্যু ঘটে।
পেশাগত নিরাপত্তার আলোচনায় **অল্পের জন্য রক্ষা** বা **একচুলের জন্য বেঁচে যাওয়া** বলতে এমন কোনও অপরিকল্পিত অঘটনকে বোঝায়, যেটি নির্দিষ্ট পরিস্থিতিতে কোনও শারীরিক ক্ষতি বা প্রাণহানি, কিংবা পরিবেশগত বা যন্ত্রপাতির ক্ষতির কারণ হতে পারত বা স্বাভাবিক কর্মকাণ্ডে ব্যাঘাত সৃষ্টি করতে পারত, কিন্তু সৌভাগ্যবশত বা সময়োপযোগী হস্তক্ষেপের কারণে কিংবা ত্রুটি সংশোধনের কারণে তা ঘটেনি। একে ইংরেজিতে *নিয়ার মিস* (near miss) বলে।

মার্কিন যুক্তরাষ্ট্রের শ্রম মন্ত্রণালয়ের পেশাগত নিরাপত্তা ও স্বাস্থ্য আইন অনুযায়ী অল্পের জন্য রক্ষা হল এমন একটি অঘটন, যাতে কোনও সম্পদ বা শারীরিক ক্ষতি না হলেও সময় বা অবস্থানের সামান্য পরিবর্তন হলে সহজেই তা ঘটতে পারত।

অল্পের জন্য রক্ষাকে প্রায়-দুর্ঘটনা (near accident নিয়ার অ্যাক্সিডেন্ট), দুর্ঘটনার পূর্বসূরী (accident precursors), ক্ষতিবিহীন অঘটন (injury-free events), এবং চলমান বস্তুর ক্ষেত্রে প্রায়-সংঘর্ষ (অর্থাৎ সংঘর্ষ থেকে অল্পের জন্য রক্ষা) (near collision নিয়ার কোলিশন) হিসেবে ডাকা হতে পারের
অল্পের জন্য রক্ষা প্রায়শই কোনও মানব ত্রুটির কারণে ঘটে থাকে এবং পারিপার্শ্বিক কোনও কারণে সম্ভাব্য ক্ষতি প্রতিরোধ হয়। এছাড়া কোনও সংস্থা বা ব্যবস্থার নিরাপত্তা ব্যবস্থা বা প্রক্রিয়াতে ত্রুটির কারণেও এরূপ হতে পারে। 

যুদ্ধক্ষেত্রে কোনও নিক্ষিপ্ত অস্ত্র বা বোমা অল্পের জন্য লক্ষ্যভেদে ব্যর্থ হলে তাকেও অল্পের জন্য রক্ষা বলে। 

সম্ভাব্য বিপদ (Hazard) এবং অল্পের জন্য রক্ষার (near miss) মধ্যে পার্থক্য হল সম্ভাব্য বিপদ একটি তাত্ত্বিক ধারণা। অন্যদিকে অল্পের জন্য রক্ষা একটি বাস্তব ঘটনা যা সৌভাগ্যবশত ক্ষতির কারণ না হলেও অন্য কোনও পরিস্থিতিতে ক্ষতির কারণ হতেও পারত। যেমন একটি ফুটন্ত গরম কফির কাপের মুখ খোলা থাকাটা একটি সম্ভাব্য ক্ষতির কারণ, অন্যদিকে মুখখোলা কাপটি থেকে কফি উপচে পড়ে যাওয়ার পরেও সৌভাগ্যবশত দগ্ধ হওয়া থেকে রেহাই পাওয়া হল অল্পের জন্য রক্ষা। 

উন্নত পেশাদার কর্মক্ষেত্রগুলিতে অল্পের জন্য রক্ষার ঘটনাগুলির প্রতিবেদন জমা দেওয়ার আনুষ্ঠানিক প্রক্রিয়া বিদ্যমান থাকে। কর্মচারী ও শ্রমিকেরা এই প্রতিবেদন জমা দিলে তত্ত্বাবধায়ক ও নিরাপত্তা কর্মচারীরা এই ঘটনাগুলি তদন্ত করে দেখে, সেটির মূল কারণ চিহ্নিত করে এবং ভবিষ্যতে দুর্ঘটনা প্রতিরোধের জন্য ত্রুটিসংশোধক কর্মপদ্ধতি প্রতিষ্ঠা করে। 

মার্কিন শিল্প নিরাপত্তা অগ্রদূত হার্বার্ট উইলিয়াম হাইনরিখ ১৯৩১ সালে একটি দুর্ঘটনা ত্রিভুজ উপস্থাপন করেন এবং পরবর্তীতে ১৯৬০-এর দশকে মার্কিন পেশাগত নিরাপত্তা বিশেষজ্ঞ ফ্র্যাংক ই বার্ড ১৭ লক্ষ দুর্ঘটনার প্রতিবেদন গবেষণা করে ত্রিভুজটির উন্নয়ন সাধন করে দেখান যে প্রতি ৬০০টি অল্পের জন্য রক্ষার ঘটনার হজন্য একটি গুরুতর দুর্ঘটনা (মৃত্যু), ১০টি গৌণ দৈহিক ক্ষতির দুর্ঘটনা (প্রাথমিক চিকিৎসায় সারার যোগ্য), এবং ৩০টি যন্ত্রপাতির ক্ষতির দুর্ঘটনা ঘটতে পারে।

তথ্যসূত্র
---------

1. 1 2  "What is OSHA's Definition of a Near Miss?"। সংগ্রহের তারিখ ৮ মার্চ ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Near Miss Guidance"। *Calderdale Council*। সংগ্রহের তারিখ ৮ মার্চ ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Howard, Keith। "Everybody gets to go home in one piece"। *Safety+Health*। National Safety Council। সংগ্রহের তারিখ ২৮ জুন ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  My Near Miss DANIELLE OFRI, MAY 28, 2013
**আখতার সাদমানী** (২ জানুয়ারি ১৯৩৪ - ৩০ ডিসেম্বর ২০০৩) ছিলেন একজন বাঙালি সঙ্গীতশিল্পী এবং সঙ্গীত পরিচালক। তিনি উপমহাদেশের প্রখ্যাত ভারতীয় শাস্ত্রীয় সঙ্গীত শিল্পী। সঙ্গীতে তার অবদানের জন্য বাংলাদেশ সরকার তাকে ২০১১ সালে মরণোত্তর একুশে পদকে ভূষিত করে।

প্রারম্ভিক জীবন
---------------

সাদমানী ১৯৩৪ সালের ২ জানুয়ারি ঢাকায় জন্মগ্রহণ করেন। তবে তিনি বেড়ে ওঠেন কলকাতায়। তার পিতা আকবর আলী তাকে সঙ্গীতের সাথে পরিচয় করিয়ে দেন। দশ বছর বয়সে তিনি ববি দানিয়েলের কাছে সঙ্গীতের তালিম নেন। ১৯৫৫ সালে ববি দানিয়েল তাকে সঙ্গীতজ্ঞ ওমর খানের কাছে নিয়ে যান। পরে তিনি ওমর খানের কাছে সঙ্গীতের তালিম নেন।

১৯৫৭ সালে ওমর খান তাকে ইন্দো ঘরানার সঙ্গীতজ্ঞ আমির খাঁর কাছে নিয়ে যান। তার পর থেকে তিনি আমির খাঁর কাছে সঙ্গীতের তালিম ও উপদেশ নিতে থাকেন। তিনি আমানত আলী, ফতেহ আলী, মঞ্জুর হুসেন খান এবং ফয়েজ মোহাম্মদের কাছ থেকে খেয়াল এবং জহিরুদ্দিন দগর ও ফয়েজুদ্দিন দগরের কাছ থেকে ধ্রুপদ গানের তালিম নেন।

কর্মজীবন
--------

১৯৬১ সালে সাদমানী পূর্ব পাকিস্তানে ফিরে আসেন এবং ঢাকার পাকিস্তান বেতারে নিজস্ব শিল্পী হিসেবে যোগ দেন। ১৯৬৬ সালে তিনি বাংলাদেশ বেতারের সঙ্গীত পরিচালক পদে অধিষ্ঠিত হন। ১৯৮০ সালে তিনি "সুর রং একাডেমি অব ক্লাসিক্যাল মিউজিক" প্রতিষ্ঠা করেন। এই একাডেমিটি বাংলাদেশে হিন্দুস্তানি শাস্ত্রীয় সঙ্গীতের জন্য প্রতিষ্ঠিত প্রথম একাডেমি।

ব্যক্তিগত জীবন ও মৃত্যু
-----------------------

সাদমানীর এক পুত্র আসিফ আখতার এবং এক কন্যা মিলি আখতার সাদমানী। সাদমানী ২০০৩ সালে ৩০ ডিসেম্বর হৃদরোগে আক্রান্ত হয়ে মৃত্যুবরণ করেন।

সম্মাননা
--------

* সঙ্গীতে অবদানের জন্য মরণোত্তর একুশে পদক (২০১১)

তথ্যসূত্র
---------

1. ↑  "13 named for Ekushey Padak"। *বিডিনিউজ টোয়েন্টিফোর ডটকম*। ১৪ ফেব্রুয়ারি ২০১১। সংগ্রহের তারিখ ৮ আগস্ট ২০১৭।
2. 1 2 3  Shadma Malik (৩০ ডিসদিসেম্বর২০১৩)। "Marking Ustad Akhtar Sadmani's death anniversary"। *ঢাকা ট্রিবিউন* (ইংরেজি ভাষায়)। ৫ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ৮ আগস্ট ২০১৭।  এখানে তারিখের মান পরীক্ষা করুন: `|তারিখ=` (সাহায্য)
3. ↑  "একুশ আমাদের মাথা নত না করার শিক্ষা দেয়: প্রধানমন্ত্রী"। *বাংলানিউজটোয়েন্টিফোর.কম*। ২০ ফেব্রুয়ারি ২০১১। সংগ্রহের তারিখ ৮ আগস্ট ২০১৭।

| * দে
* স
একুশে পদক বিজয়ী ২০১১ |
| --- |
| গবেষণা | 
* আবদুল হক চৌধুরী (মরণোত্তর)

 |  |
| ভাষা ও সাহিত্য | 
* আবদুল হক
* শহীদ কাদরী

 |
| ভাষা আন্দোলন | 
* আমানুল হক
* মোশারেফ উদ্দিন আহমেদ (মরণোত্তর)
* শওকত আলী

 |
| শিল্পকলা | 
* আখতার সাদমানী (মরণোত্তর, সঙ্গীত)
* আবদুল করিম শাহ (সঙ্গীত)
* জ্যোৎস্না বিশ্বাস (নাট্যকলা)

 |
| সমাজসেবা | 
* মোহাম্মদ আবুল হাশেম
* মোহাম্মদ দেলোয়ার হোসেন
* পলান সরকার

 |
| সাংবাদিকতা | 
* নূরজাহান বেগম

 |
| 
একুশে পদক বিজয়ী
২০০৬
২০০৭
২০০৮
২০০৯
২০১০
**২০১১** 
২০১২
২০১৩
২০১৪
২০১৫
২০১৬
 |
**আন্তর্জাতিক উন্নয়ন সংস্থা** (ইংরেজি: International Development Association; সংক্ষেপে: আইডিএ) তৃতীয় বিশ্বের অনুন্নত দেশগুলোকে সহজ শর্তে ও স্বল্পসুদে ঋণ প্রদান করে। এটি Soft Loan Window নামে পরিচিত। এটি বিশ্ব ব্যাংক গ্রুপের পাঁচটি অঙ্গপ্রতিষ্ঠানের মধ্যে একটি। বিশ্ব ব্যাংকের এই সংস্থাটির লক্ষ্য হলো আর্থিক ও নীতিগত সহায়তা দিয়ে একটি দেশের অর্থনৈতিক প্রবৃদ্ধি ও মানুষের জীবনমান উন্নত করা।

বিশ্ব ব্যাংক কর্তৃক পরিচালিত আইবিআরডি বিশ্বের সবচেয়ে বড় উন্নয়ন ব্যাংক। তবে সামগ্রিকভাবে আইবিআরডি এবং আইডিএ এর সমন্বয়ে বিশ্ব ব্যাংক গঠিত। যেসব দেশ আইবিআরডি থেকে ঋণ পায় না, সেসব দেশকে আইডিএ ঋণ প্রদান করে।

ইতিহাস
------

১৯৬০ সালের ২৪ সেপ্টেম্বর নিম্ন আয়ের দেশগুলোর অর্থনৈতিক উন্নয়নে সহায়তার লক্ষ্যে আইডিএ প্রতিষ্ঠিত হয়। বর্তমানে ৭৪টি স্বল্পোন্নত দেশ আইডিএ এর ক্রেডিট প্রোগ্রামের অন্তর্ভুক্ত। জরুরি সহায়তা প্রদানের জন্য আইডিএ ২০০৭ সালে Crisis Response Window চালু করে। হন্ডুরাস আইডিএ থেকে প্রথম ঋণগ্রহণ করে।

বাংলাদেশ ও আইডিএ
----------------

বাংলাদেশ ১৯৭২ সালের ১৭ আগস্ট আইডিএ এর সদস্যপদ লাভ করে। বাংলাদেশ আইডিএ থেকে সর্বাধিক আর্থিক সহায়তা পায়। বর্তমানে আইডিএ’র সহায়তায় প্রায় ১৬০০ কোটি ডলারের ৫৫টি প্রকল্প চলমান রয়েছে বাংলাদেশে।

আরো দেখুন
---------

* বিশ্ব ব্যাংক
* বিশ্ব ব্যাংক গোষ্ঠী
* আন্তর্জাতিক পুনর্গঠন ও উন্নয়ন ব্যাংক
* বহুপাক্ষিক বিনিয়োগ গ্যারান্টি সংস্থা
* ইন্টারন্যাশনাল ফাইন্যান্স কর্পোরেশন
* বিনিয়োগ বিরোধ নিষ্পত্তিসংক্রান্ত আন্তর্জাতিক সালিশি আদালত

তথ্যসূত্র
---------

1. ↑  "Headquarters"। *worldbank.org*। সংগ্রহের তারিখ ২০২৩-০৯-০১।
2. ↑  "Member States"। *worldbank.org*। সংগ্রহের তারিখ ২০২৩-০৯-০১।
3. ↑  "World Bank Group Members"। *www.worldbank.org*। সংগ্রহের তারিখ ২০২৩-০৯-০১।
4. ↑  "History"। *www.worldbank.org*। সংগ্রহের তারিখ ২০২৩-০৯-০১।
5. ↑  "বাংলাদেশে আইডিএ"। *bbc.com*। সংগ্রহের তারিখ ২০২৩-০৯-০১।

বহিঃসংযোগ
---------

* International Development Association (IDA)
**আন্তর্জাতিক ওপেন সোর্স নেটওয়ার্ক** বা **আইওএসএন** (ইংরেজি: International Open Source Network বা IOSN) ইন্টারনেট ও তথ্যপ্রযুক্তি ক্ষেত্রে বিশ্বব্যাপী *মুক্ত* ধ্যানধারনা প্রচরনা ও বিস্তৃতকরনের কাজ করে যাচ্ছে। জাতিসংঘের উন্নয়ন কর্মসূচী ইউএনডিপি ও কানাডার আন্তর্জাতিক গবেষণা কেন্দ্র *ইন্টারন্যাশনাল ডেভলপমেন্ট রিসার্চ সেন্টার* আইডিআরসি সমন্বিতভাবে বিশ্বব্যাপী কাজ করে যাচ্ছে। আইওএসএন *সবার জন্য সফটওয়ার স্বাধীনতা* স্লোগান নিয়ে যাত্র শুরু করে। দক্ষিণ এশীয় প্রশান্ত মহাসাগরীয় অঞ্চলে আইওএসএন তিনটি ভাগে কাজ করছে। আসিয়েন সদস্যভুক্ত দেশগুলো নিয়ে *আসিয়েন+৩*, দক্ষিণ এশীয় অঞ্চলের দেশগুলো নিয়ে *দক্ষিণ এশীয় অঞ্চল* ও প্রশান্ত মহাসাগীয় অঞ্চলে বিভক্ত হয়ে আইওএসএন কাজ করছে।

লক্ষ্য
------

আইওএসএন এর ওয়েব সাইটে এই প্রতিষ্ঠানের লক্ষ্য সম্পর্কে বলা হয়েছে, 'বিনামূল্য ও উন্মুক্ত সোর্সকোর্ড সফটওয়ারের মাধ্যমে উন্নয়নশীল দেশগুলোর সমস্যা সমাধানে এগিযে আসা। পশ্চিমা বিশ্বের সাথে ডিজিটাল বা প্রযুক্তিগত বৈষম্য কমানোর লক্ষ্যেই আইওএসএন কাজ করে চলছে।'

প্রকল্পকেন্দ্র
--------------

২০০৮ সাল থেকে আইওএসএন তিনটি কেন্দ্র এশীয় মহাদেশে বিভক্ত হয়ে কার্যক্রম পরিচালনা করছে। প্রথম কেন্দ্রটি ফিলিপিন্স ডিলিমান বিশ্ববিদ্যালয়ে অবস্থিত। অপর কেন্দ্রস্থল দুটি চেন্নাই, ভারত ও প্রশান্ত মহাসাগরীয় দ্বীপরাষ্ট্র সমূহের সমন্বয়ে গঠিত একটি কনর্সোটিয়ামের মাধ্যমে পরিচালিত হচ্ছে।

তথ্যসূত্র
---------

আরও দেখুন
---------

* বাংলাদেশ ওপেন সোর্স নেটওয়ার্ক

বহিঃসংযোগ
---------

* অফিসিয়াল ওয়েবসাইট:আইওএসএন
* www.bdosn.org,
* এশীয় প্রশান্ত মহাসগরীয় তথ্য উন্নয়ন কর্মসূচী:ইউএনডিপি
***জর্জ ওয়ালেস*** ([*George Wallace*] ত্রুটি: {{Lang-xx}}: text has italic markup (সাহায্য)) হচ্ছে ১৯৯৭ সালে নির্মিত একটি টেলিচলচ্চিত্র। এটির পরিচালক জন ফ্রাঙ্কেনহাইমার, এবং এতে শ্রেষ্ঠাংশে অভিনয় করেছেন গ্যারি সিনাইস, মারে উইনিংহ্যাম, ও অ্যাঞ্জেলিনা জোলি।  এই চলচ্চিত্রটির জন্য পরবর্তী বছর, পরিচালক জন ফ্রাঙ্কেনহাইমার, গ্যারি সিনাইস, মারে উইনিংহ্যাম এমি পুরস্কার লাভ করেন। ১৯৯৬ সালে মার্শাল ফ্রেডি'র রচিত জীবনীমূলক উপন্যাস *দ্য ক্লাসিক পোর্ট্রেট অফ আলাবামা গভর্নর জর্জ ওয়ালেস* অনুসারে চলচ্চিত্রটি তৈরি। চলচ্চিত্রটির মূল চিত্রনাট্য লেখার সাথেও মার্শাল ফ্রেডি যুক্ত ছিলেন।

সমালোচকদের দ্বারা এই ছবিটি বিশেষভাবে প্রশংসিত হয়। এমি পুরস্কারের সাথে সাথে ছবিটি সেরা মিনি ধারাবাহিক/টেলিচলচ্চিত্র বিভাগে গোল্ডেন গ্লোব পুরস্কারও লাভ করে। অ্যাঞ্জেলিনা জোলিও এ চলচ্চিত্রে জর্জ ওয়ালেসের দ্বিতীয় স্ত্রী'র চরিত্রে অভিনয়ের করে গোল্ডেন গ্লোব পুরস্কার লাভ করেন।

কাহিনী সংক্ষেপ
--------------

*জর্জ ওয়ালেস*-এর কাহিনী একজন বিতর্কিত রাজনীতিকের জীবনকে ঘিরে আবর্তিত হয়েছে, যিনি ১৯৫০-এর দশকে আলাবামা'র বারবারা কাউন্টির একজন সার্কিট আদালতের বিচারক হিসেবে তাঁর পেশাজীবন শুরু করেন, এবং পরবর্তীতে ধাপে ধাপে আলাবামা'র ইতিহাসে সবচেয়ে ক্ষমতাশালী গভর্নররূপে আবির্ভূত হন। চলচ্চিত্রে তাঁর প্রতিকৃতির ফুটিয়ে তুলতে বর্ণবাদের পক্ষে সেই সময়ে তাঁর জনপ্রিয় দৃষ্টিভঙ্গিকে ফুটিয়ে তোলা হয়েছে। এই ছবিতে আরো যা বিধৃত হয়েছে তাঁর মধ্যে আছে রাষ্ট্রপতি হিসেবে তাঁর নির্বাচিত হওয়ার আকাঙ্ক্ষা, শক্তিশালী প্রতিদ্বন্দীরূপে নিজেকে তৈরি করা, ও গুপ্তহামলায় আক্রান্ত হবার পূর্বে বেশ কয়েকটি অঙ্গরাজ্যে তাঁর জয়লাভ। এছাড়া কালো শিক্ষার্থীদেরকে ইউনিভার্সিটি অফ আলাবামায় যেনো ভর্তি হতে না পারে সেজন্য তাঁর বাধাদানমূলক ‘বিদ্যালয়ের দোরেই ঠেকিয়ে দিলাম’ (‘in the schoolhouse door’) ধরনের প্রতিকী মনোভাবও উপস্থাপিত হয়েছে।

নির্মাণ
-------

যদিও আলাবামার একজন গভর্নরের ওপর ভিত্তি করে ছবিটির কাহিনী আবর্তিত, তবুও ছবিটির কাজ হয় যুক্তরাষ্ট্রের ক্যালিফোর্নিয়ায়। কারণ আলাবামার তৎকালীন গভর্নর ফব জেমস ছবিটির কাজ আলাবামায় করার ব্যাপারে সহযোগীতা করতে অস্বীকার করেন।

তথ্যসূত্র
---------

1. ↑  "George Wallace (TV Mini-Series 1997) - IMDb"।

বহিঃসংযোগ
---------

* ইন্টারনেট মুভি ডেটাবেজে *জর্জ ওয়ালেস*  উইকিউপাত্তে এটি সম্পাদনা করুন (ইংরেজি)
**আগমুদয়ার** (ভিন্ন উচ্চারনে **আগমুদাইয়ার**, **আকামুদায়র**, **আগমুদায়ন** ) হল ভারতের তামিলনাড়ু রাজ্যে বসবাসকারী একটি তামিল সম্প্রদায়।  ঐতিহাসিক তথ্য থেকে জানা যায় যে তামিলনাড়ুর দক্ষিণাঞ্চলে বসবাসকারী মুক্কুলাথর সম্প্রদায় থেকে তিনটি বিশেষ বর্ণগোষ্ঠীর উৎপত্তি হয়েছিল। মনে করা হয় আগমুদয়াররা তাদের মধ্যে একজন। নৃবিজ্ঞানী জো ই হেডলির মতে, তিনটি সম্প্রদায় (আগামুদায়ার, কাল্লার এবং মারাভার ) হল তামিলনাড়ুর দক্ষিণ জেলাগুলির সংখ্যাগতভাবে প্রভাবশালী গ্রামীণ অনগ্রসর জাতি।  আগমুদায়াররা তামিলনাড়ুর জাতীয় কমিশনে অনগ্রসর জাতি হিসাবে তালিকাভুক্ত।

ব্যুৎপত্তি
----------

*আগমুদয়ার* শব্দটি একটি তামিল শব্দ থেকে এসেছে যার অর্থ *বাড়ির মালিক* বা *ভূমির মালিক*।

জনসংখ্যা
--------

আগমুদয়ার সম্প্রদায়ের লোকেরা তামিলনাড়ুর বিভিন্ন অঞ্চলে ছড়িয়ে আছে। তাদের সিংহভাগ জনগোষ্ঠী প্রধানত তামিলনাড়ুর চেন্নাই, ভিলুপুরম, তিরুভানামালাই, কুদ্দালোর, শিবগাঙ্গাই, রামানাথপুরম, থাঞ্জাভুর, তিরুভারুর, নাগাপট্টিনাম, মাদুরাই, তিরুনেলভেলি এবং পুদুক্কোট্টাই ইত্যাদি জেলার বিভিন্ন অঞ্চলে বসবাস করে।[]

আগমুদয়ারদের ব্যবহৃত পদবী
-------------------------

আগমুদয়ার সম্প্রদায়ের লোকেরা তাদের ঐতিহ্যগত পরিচয় হিসাবে কিছু বিশেষ পদবী ব্যবহার করে। তাদের দ্বারা ব্যবহৃত কিছু জনপ্রিয় উপাধি হল, থেভার, সার্ভাই, মুদালিয়ার, পিল্লাই, দেশিগার, উদাইয়ার এবং মানিয়াক্কার।

জনপ্রিয় ব্যাক্তি
-----------------

আগমুদয়ার সম্প্রদায়ের অন্তর্ভুক্ত কিছু জনপ্রিয় বিখ্যাত ব্যাক্তি হল, বিজয়া ভাস্কর, এস এস চন্দ্রন, পি ইউ চিন্নাপ্পা, ভি এল ইথিরাজ, এসপি জননাথন, কোভি মানিসেকরন, উঃ লক্ষ্মণস্বামী মুদালিয়ার, আর্কট রামাস্বামি মুদালিয়ার, সি. নাতেসা মুদালিয়ার, পচাইয়াপ্পা মুদালিয়ার, ভি এম মুরলীধরন, সাঙ্গিলি মুরুগান, মারুথু পান্ডিয়ার, এস এস রাজেন্দ্রন, ভি. রবিচন্দ্রন, কে এস রবিকুমার, পি ইউ শানমুগাম, সিম্বুথেভান, ঠেঙ্গাই শ্রীনিবাসন, কালাইপুলি এস. থানু, স্যান্ডো এম.এম.এ. চিন্নাপ্পা থেভার, বসন্তবালন এবং বিবেক।

তথ্যসূত্র
---------

1. ↑  Das, Biswajit; Majhi, Debendra Prasad (২০২১)। *Caste, Communication and Power* (ইংরেজি ভাষায়)। SAGE Publishing India। পৃষ্ঠা 157। আইএসবিএন 978-93-91370-90-9।
2. ↑  Headley, Zoe E. (২০১১)। "Caste and Collective Memory in South Asia"। *A Companion to the Anthropology of India*। John Wiley & Sons। পৃষ্ঠা 1982, 1985। আইএসবিএন 978-1-44439-058-2।
3. ↑  "National Commission for Backward Classes"। *www.ncbc.nic.in*। সংগ্রহের তারিখ ২০২২-০৫-৩০।
4. ↑  Madras (India : State); B. S. Baliga (১৯৬৭)। *Madras District Gazetteers: Salem. by Ramaswami, A*। Printed by the Superintendent, Govt. Press। পৃষ্ঠা 124।
**আন্তর্জাতিক জনসেবা দিবস** বিশ্বজুড়ে জাতিসংঘ কর্তৃক পালিত একটি বিশেষ দিন, যা এর সদস্য রাষ্ট্রগুলোতে প্রতিবছর ২৩ জুন তারিখে উদযাপিত হয়। মূলতঃ জাতিসংঘের প্রস্তাবনা ও তত্ত্বাবধানে পালিত হয় বলে এই দিবসটি ***জাতিসংঘ জনসেবা দিবস*** নামেও পরিচিত; অন্যদিকে বাংলাদেশে সর্বপ্রথম ২০১৭ সালে দিবসটিকে ***জাতীয় জনসেবা দিবস*** নামে পালিন করা হয়।

ইতিহাস
------

২০০২ সালের ২০ ডিসেম্বর জাতিসংঘের সাধারণ পরিষদে ৫৭/২৭৭ ক্রমে সিদ্ধান্ত গৃহীত হয় যে প্রতিবছর ২৩ জুন তারিখে *জনসেবা দিবস* পালন করা হবে; এবং এর ফলশ্রুতিতে ২০০৩ সালে সর্বপ্রথম বিশ্বের বিভিন্ন দেশে এই দিবসটি পালিত হয়।

লক্ষ্য ও উদ্দেশ্য
-----------------

বিশ্বব্যাপী জনসেবা দিবস উদযাপনের কারণ হিসাবে জাতিসংঘের ঘোষণায় বলা হয় যে, 

> celebrates the value and virtue of public service to the community; highlights the contribution of public service in the development process; recognizes the work of public servants, and encourages young people to pursue careers in the public sector.
> 
>

পালিত কর্মসূচী
--------------

বর্ণাঢ্য র‌্যালি, আনন্দ শোভাযাত্রা ও আলোচনা অনুষ্ঠান আয়োজন করার পাশাপাশি এদিন সাধারণ জনগণকে বিভিন্ন সেবা দেয়ার সাথে জড়িত ব্যক্তিবর্গকে তাদের নিয়োগকারী কর্তৃপক্ষ এবং স্থানীয় প্রশাসন-পরিচালকগণ ছাড়াও সেবাগ্রহীতাদের পক্ষ থেকে ধন্যবাদ জানানো ও বিভিন্ন ক্ষেত্র অবদানের জন্য পুরস্কৃত করা হয়।

তথ্যসূত্র
---------

1. ↑  "আন্তর্জাতিক জনসেবা দিবস"। *দৈনিক সিলেটের ডাক (অনলাইন ভার্সন)*। ২৩ জুন ২০১৯। ২৬ জুন ২০১৯ তারিখে মূল থেকে আর্কাইভ করা। সংগ্রহের তারিখ ২৩ জুন ২০১৯।
2. ↑  "Nation observes first Public Service Day today"। *দি ইনডিপেন্ডেন্ট (অনলাইন ভার্সন)*। ২৩ জুন ২০১৭। সংগ্রহের তারিখ ২৩ জুন ২০১৯।
3. ↑  "Public Service Day"। timeanddate.com। সংগ্রহের তারিখ ২৩ জুন ২০১৯।
4. 1 2  "United Nations Public Service Day"। United Nations। সংগ্রহের তারিখ ২৩ জুন ২০১৯।
5. ↑  "আন্তর্জাতিক জনসেবা দিবস পালিত"। *দৈনিক যুগান্তর (অনলাইন ভার্সন)*। ২৪ জুন ২০১৩। সংগ্রহের তারিখ ২৪ জুন ২০১৯।
6. ↑  "দেশের বিভিন্ন স্থানে আন্তর্জাতিক জনসেবা দিবসের শোভাযাত্রা"। *সময় সংবাদ (অনলাইন ভার্সন)*। ২৩ জুন ২০১৫। সংগ্রহের তারিখ ২৪ জুন ২০১৯।
7. ↑  "নানা কর্মসূচিতে আন্তর্জাতিক জনসেবা দিবস পালিত"। *দৈনিক প্রথমআলো (অনলাইন ভার্সন)*। ২৪ জুন ২০১৬। সংগ্রহের তারিখ ২৪ জুন ২০১৯।

বহি:সংযোগ
---------

* জাতিসংঘ জনসেবা দিবস - জাতিসংঘের নিজস্ব সূচীতে।
***টেকিং লাইভস*** ([*Taking Lives*] ত্রুটি: {{Lang-xx}}: text has italic markup (সাহায্য)) হচ্ছে ২০০৪ সালে মুক্তিপ্রাপ্ত একটি মনস্তাত্ত্বিক থ্রিলার চলচ্চিত্র। এতে শ্রেষ্ঠাংশে অভিনয় করেছেন অ্যাঞ্জেলিনা জোলি ও ইথান হক। এই ছবিটির বিপণন ট্যাগ লাইন ছিলো "He would kill to be you"।

ছবিটির সঙ্গীত পরিচালনায় ছিলেন ফিলিপ গ্লাস, এবং মূল টাইটেল সঙ্গীতটি সৃষ্টি করেছিলেন অস্ট্রীয় সুরকার ওয়াল্টার ভেরজোয়া। ইন্টেলের জিঙ্গেল, এবং এডেলভিস ব্যান্ডে তার কাজের জন্য তিনি সবচেয়ে বেশি পরিচিত।

গল্প ও চিত্রনাট্য কৃতিত্ত্ব
---------------------------

*একই নামের* একটি উপন্যাস থেকে এই চলচ্চিত্রটির কাহিনী নেওয়া হয়েছে। উপন্যাসটি লিখেছেন ঔপন্যাসিক মাইকেল পাই। কিন্তু চলচ্চিত্ররূপটি অনেকে মিলে লেখা। প্রচ্ছদ পৃষ্ঠাসহ মূল খসড়াটি করেছেন জন বোকেনক্যাম্প, আর প্রাথমিক সংশোধন করেন নিকোলাস কাজান, এরপর সেটিকে আবার পুর্ননিরীক্ষণ করেন হিলারি সিট্‌জ, এবং সবশেষে ২৮ ফেব্রুয়ারি, ২০০৩-এ সেটিকে শেষবারের মতো সংশোধন করে চূড়ান্ত চলচ্চিত্ররূপ তৈরি করেন ডেভিড আয়ার। ডব্লিউজিএ স্ক্রিনরাইটটিং ক্রেডিট সিস্টেম এর চলচ্চিত্ররূপ লেখার কৃতিত্ব দেয় শুধু ব্রোকনক্যাম্পকেই।

বহিঃসংযোগ
---------

* ইন্টারনেট মুভি ডেটাবেজে *টেকিং লাইভস*  উইকিউপাত্তে এটি সম্পাদনা করুন (ইংরেজি)
* অলমুভিতে *টেকিং লাইভস* (ইংরেজি)
* দাপ্তরিক ওয়েবসাইট
**আন্তর্জাতিক জললেখবিজ্ঞান সংস্থা** (ইংরেজি: International Hydrographic Organization *ইন্টারন্যাশনাল হাইড্রোগ্রাফিক অর্গানাইজেশন*, সংক্ষেপে IHO *আইএইচও*; ফরাসি: Organisation Hydrographique Internationale *অর্গানিজাসিওঁ ইদ্রোগ্রাফিক আঁতেরনাসিওনাল*) জললেখবিজ্ঞান বিষয়ক একটি আন্তঃসরকারি সংস্থা। ২০২১ সালের জানুয়ারি মাসে এটিতে ৯৪টি সদস্য রাষ্ট্র ছিল।

সংস্থাটির একটি মূল লক্ষ হল বিশ্বের সমুদ্র, মহাসমুদ্র ও নাব্য জলরাশিগুলির যথাযথ জরিপ ও সমুদ্র-মানচিত্রণ নিশ্চিত করা। এটি আন্তর্জাতিক মান নির্ধারণ, বিশ্বের বিভিন্ন জাতীয় পর্যায়ের জললেখবিজ্ঞান কার্যালয়সমূহের মধ্যে সমন্বয় সাধন এবং ক্ষমতা-নির্মাণ কর্মসূচীগুলির মাধ্যমে এই লক্ষ্য পূরণ করে থাকে।

সংস্থাটি জাতিসংঘের পর্যবেক্ষকের মর্যাদার অধিকারী। সেখানে এটিকে জললেখবৈজ্ঞানিক জরিপ ও সমুদ্র-মানচিত্রণ বিষয়ে সক্ষম কর্তৃত্বপূর্ণ সংস্থা হিসেবে বিবেচিত হয়। আন্তর্জাতিক চুক্তিসমূহে ও এই জাতীয় আইনি দলিলগুলিতে জললেখবিজ্ঞান ও সমুদ্র-মানচিত্রণ বিষয়ে আন্তর্জাতিক জললেখবিজ্ঞান সংস্থার আদর্শ ও বৈশিষ্ট্যায়নগুলিই সচরাচর ব্যবহার করা হয়।

আদিতে ১৯২১ খ্রিস্টাব্দে আন্তর্জাতিক জললেখবৈজ্ঞানিক কার্যালয় নামে সংস্থাটি প্রতিষ্ঠিত হয়েছিল। ১৯৭০ সালে এর নাম বদলে বর্তমান নামটি গ্রহণ করা হয়।

তথ্যসূত্র
---------

1. ↑  "First Assembly of the International Hydrographic Organization (IHO)"। *hydro-international.com* (ইংরেজি ভাষায়)। সংগ্রহের তারিখ ২০১৯-০৪-১৭।
2. ↑  Wingrove, Martyn (১১ মার্চ ২০১৯)। "IMO takes the e-navigation reins"। *Maritime Digitalisation & Communications*। ১৭ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ২০১৯-০৪-১৭।
এসএমএস *প্যান্থার*, আগাদির সঙ্কটের সময় গানবোট কূটনীতির হাতিয়ার হিসেবে ব্যবহৃত হয়েছিল
**আগাদির সঙ্কট** (ইংরেজি: Agadir Crisis) বা **দ্বিতীয় মরোক্কান সঙ্কট** বলতে মরক্কোর শহর আগাদিরকে কেন্দ্র করে ১৯১১ খ্রিষ্টাব্দে উদ্ভূত আন্তর্জাতিক টানাপোড়েনকে বোঝায়।  এটি ১৯১১ খ্রিষ্টাব্দের জুলাই থেকে নভেম্বর মাস পর্যন্ত অব্যাহত ছিল। ফরাসিরা ১৯১১ সালের এপ্রিল মাসে মরক্কোর ফেজ শহরের নিয়ন্ত্রণ নিলে মরক্কোর নিরপেক্ষতার ব্যাপারে প্রথম মরোক্কান সঙ্কটে নেয়া চুক্তিটি লঙ্ঘিত হয়। আপাতদৃষ্টিতে জার্মানি তার নিজের অর্থনৈতিক স্বার্থ রক্ষার জন্য *প্যান্থার* নামের একটি গানবোট মরক্কোর আগাদির শহরে পাঠায়। কিন্তু প্রকৃতপক্ষে জার্মানি একটি ঔপনিবেশিক শক্তি হিসেবে নিজের শক্তি প্রদর্শনের উদ্দেশ্যেই এটি করেছিল, কেননা তখন ছিল বিশ্বজুড়ে উপনিবেশবাদের জয়জয়কার। শেষ পর্যন্ত জার্মানি মরক্কোকে ফরাসি প্রভাবাধীন একটি এলাকা হিসেবে মেনে নেয়। এই ছাড়ের প্রতিদানে জার্মানি আফ্রিকাতে তাদের উপনিবেশ ক্যামেরুনের সাথে ফরাসি অধিকৃত কঙ্গোর কিছু অংশ যোগ করে নেয়।  প্রথম বিশ্বযুদ্ধের আগে আন্তর্জাতিক উত্তেজনা বৃদ্ধির একটি অন্যতম ঘটনা ছিল এই আগাদির সঙ্কট। এই ঘটনার ফলে যুক্তরাজ্য, জার্মানির নৌশক্তি ও আগ্রাসী মনোভাব সম্পর্কে সচেতন হয় এবং জার্মানিকে ব্রিটিশ সাম্রাজ্যের বিরুদ্ধে প্রত্যক্ষ হুমকি হিসেবে বিবেচনা করা শুরু করে।

তথ্যসূত্র
---------

1. ↑  "Agadir Incident | European history"। *Encyclopedia Britannica*। সংগ্রহের তারিখ ২০২১-০৪-১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Clark, Christopher (২০১৩)। *The Sleepwalkers*। HarperCollins। পৃষ্ঠা 208–210। আইএসবিএন 978-0-06-219922-5। ওসিএলসি 1002090920। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

আরও দেখুন
---------

* আফ্রিকা দখলের লড়াই
* উপনিবেশবাদ
* গানবোট কূটনীতি
পৃথিবীর অশ্বমন্ডলের টেকটোনিক প্লেট
Earth cutaway from core to crust, the lithosphere comprising the crust and lithospheric mantle (detail not to scale)
**অশ্মমন্ডল** বলতে প্রাকৃতিকভাবে সৃষ্ট গ্রহ-উপগ্রহসমূহের এমন একটি স্তরকে বোঝানো হয় যেটি মূলত বহিরাবরণ হিসাবে কাজ করে থাকে। পৃথিবীর অশ্মমন্ডল ভূত্বক থেকে শুরু হয়ে ম্যান্টেলের উপরিভাগ পর্যন্ত বিস্তৃত। কঠিন শিলা দ্বারা গঠিত পৃথিবীর বহিরাবরণকে **শিলামণ্ডল** বলে। বিভিন্ন ধরনের শক্ত শিলা দিয়ে ভূত্বক বা শিলামণ্ডল গঠিত। শিলামণ্ডলের গভীরতা সর্বত্র সমান নয়। সমুদ্রের তলদেশে এর গভীরতা মাত্র ৫ কিমি। কিন্তু মহাদেশের অংশে এর গভীরতা প্রায় ৩৫ কিমি। শিলামণ্ডলের সবচেয়ে ওপরের অংশটি সিলিকা (Si) ও অ্যালুমিনিয়াম (AI) দ্বারা গঠিত হওয়ায় একে সিয়াল (SIAL) স্তর বলে। মহাদেশগুলি সিয়াল স্তর দ্বারা গঠিত। এই স্বরে গ্রানাইট জাতীয় শিলা দেখা যায়। অন্যদিকে মহাসাগরগুলি শিলা স্তর দ্বারা গঠিত। এই স্তরে ব্যাসল্ট জাতীয় শিলা দেখা যায়। মহাদেশের শিলার ঘনত্ব ও ওজন মহাসাগরের শিলার থেকে কম বলে মহাসাগরগুলির ওপর মহাদেশগুলি ভাসমান অবস্থায় বিরাজ করছে।

পৃথিবীর অশ্মমন্ডল
-----------------

### ইতিহাস

### প্রকৃতি

পৃথিবীর অশ্মমন্ডল দুই ধরনেরঃ

* মহাদেশীয় অশ্মমন্ডল
* মহাসাগরীয় অশ্মমন্ডল

তথ্যসূত্র
---------

1. ↑   পৃথিবীর স্তরবিন্যাস; প্রকাশঃ ৫ জানুয়ারী ২০১১।

বহিঃসংযোগ
---------
**অষ্টশম্ভু শিবমন্দির**  ভারতের ওড়িশা রাজ্যের রাজধানী ভুবনেশ্বরে অবস্থিত দেবতা শিবের উদ্দেশ্যে নির্মিত আটটি মন্দিরের সমষ্টি।

বর্ণনা
------

উত্তরেশ্বর শিবমন্দির সীমানার মধ্যে একই আকৃতির এবং একই রকমের দেখতে আটটি মন্দির আছে যা স্থানীয়ভাবে অষ্ঠশম্ভু নামে পরিচিত। অষ্ট মানে আট এবং শম্ভু হচ্ছে শিবের নাম। এর মধ্যে পাঁচটি মন্দির একই অক্ষে থাকায় তারা একত্রে পঞ্চ পান্ডব নামে পরিচিত। অষ্টশম্ভু মন্দির ব্যক্তিমালিকানাধীন এবং রত্নাকর গার্গাবাতু ও পরিবার মন্দিরটির দেখাশোনা করেন। বড় অংশ এবং পভগের প্রত্নতাত্ত্বিক বৈশিষ্ট্য মন্দিরটি ১০ শতকের নির্মাণ বলে নির্দেশ করে। পাথরে নির্মিত মন্দিরটি রেখা দেউল ধরনের। মন্দিরটির পুর্বে গোদাবরী দীঘি, পশ্চিমে উত্তরেশ্বর মন্দিরের সীমানা প্রাচীর এবং দক্ষিণে বিন্দুসাগর দীঘি। মন্দিরটি পূর্বমুখী।

স্থাপত্যশৈলী
------------

মন্দিরটিতে ২.৪৫ মিটার পরিমাপের একটি বর্গাকার বিমান আছে যা সম্মুখ পোর্চের পরিমাপ ০.৫৩ মিটার। এটা পঞ্চরথ শৈলীর।

উত্তর, পশ্চিম ও দক্ষিণে পার্শ্বদেবতাদের কুলুঙ্গি আছে। দক্ষিণ ব্যতীত বাকি দুই কুলুঙ্গি ফাঁকা। কুলুঙ্গি গুলো খাখাড়া রীতির তলগর্ভিকা ও উর্ধ্বগর্ভিকা দ্বারা সজ্জিত। দক্ষিণের কুলুঙ্গিতে চারহাতযুক্ত গণেশ বিরাজমান যার নিচের বাম হাতে পরশু ও ডান হাতে অক্ষমালা সহ বারদামুদ্রা ধরা। উপরের হাত ভাঙা। মন্দিরটির গঠনশৈলীতে কলিঙ্গস্থাপত্যশৈলীর ছাপ আছে। দরজার পাল্লা উচ্চতায় ১.২০ মিটার এবং প্রস্থে ০.৮৪ মিটার। দরজার দুইপাশে দ্বারপাল কুলুঙ্গি আছে যার প্রতিটির উচ্চতা ০.২৮ মিটার এবং প্রস্থে ০.১২ মিটার। কুলুঙ্গিতে সেবায়েত দ্বারপাল ত্রিশুল হাতে দাঁড়িয়ে আছে। ললাটবিম্বে বামহাতে পদ্ম এবং ডান হাতে বারদামুদ্রাসহ গজলক্ষী বিরাজমান। চৌকাঠের উপরের অংশে প্রথাগর নবগ্রহ খোদাই করা আছে।

তথ্যসূত্র
---------

1. ↑  *Iconography of the Buddhist Sculpture of Orissa: Text* .P.42.Thomas E. Donaldson

| * দে
* স
ভুবনেশ্বরের মন্দির |
| --- |
| শিব মন্দির | 
* অশয়নেশ্বর
* অখেদচন্ডী
* অষ্টশম্ভু
* ভারতেশ্বর
* ভারতী
* ভৃঙ্গেশ্বর
* ভ্রুকুটেশ্বর
* ব্রহ্মেশ্বর
* বৈমুখেশ্বর
* চক্রেশ্বরী
* চম্পকেশ্বর
* চন্দ্রশেখর
* চিন্তামণিশ্বর
* দিশীশ্বর
* গঙ্গেশ্বর
* জলেশ্বর
* কপিলেশ্বর
* লবেশ্বর
* লাড়ু বাবা
* লক্ষ্যেশ্বর
* লিঙ্গরাজ
* মদনেশ্বর
* মঙ্গলেশ্বর
* মেঘেশ্বর
* মুক্তেশ্বর
* নাগেশ্বর
* পবনেশ্বর
* পরশুরামেশ্বর
* পূর্বেশ্বর
* রাজারানী
* রামেশ্বর
* সর্বত্রেশ্বর
* শিবতীর্থ
* সুবর্ণেশ্বর
* সুখতেশ্বর
* স্বপ্নেশ্বর
* তালেশ্বর
* উত্তরেশ্বর
* যমেশ্বর

 |
| অন্যান্য মন্দির | 
* অনন্ত বাসুদেব মন্দির
* বেতাল দেউল
* ব্রহ্মা মন্দির
* দেবসভা মন্দির
* গান্ধী গারাবদুর বিষ্ণু মন্দির
* রাম মন্দির
* সুখ মন্দির
* বিষ্ণু মন্দির

 |
***ফিলিস্তিন: একজন সালাহুদ্দীনের অপেক্ষায়*** (আরবি: فلسطين في انتظار صلاح الدين) ফিলিস্তিনের ওপর লিখিত ভারতীয় দেওবন্দি ইসলামি পণ্ডিত নূর আলম খলিল আমিনীর একটি সামগ্রিক বই। লেখক তথ্য প্রমাণের সাহায্যে প্রাগৈতিহাসিক যুগ থেকে আধুনিক যুগ পর্যন্ত ইহুদি জাতি ও ফিলিস্তিনের পূর্ণ ইতিহাস সহ এর রাজনৈতিক ও সামাজিক প্রেক্ষাপট তুলে ধরেছেন। ২০১৩ সালে আসাম বিশ্ববিদ্যালয়ে বইটির উপর একটি পিএইচডি গবেষণা সম্পন্ন হয়। ২০২০ সালে বইটির বঙ্গানুবাদ করেন শাহেদ হারুন।

বিষয়বস্তু
----------

বইটির আলোচ্য বিষয়ের মধ্যে রয়েছে: মানবতার পূর্ণতাবিধানে নবীগণের জীবন ও শিক্ষা, ইতিহাসের আলোকে ইহুদী - ফিলিস্তিনি সম্পর্ক, ইসলামের আবির্ভাবের আগে আরব উপদ্বীপের ইহুদীরা, রাসূল সাল্লাল্লাহু আলাইহি ওয়াসাল্লামের আবির্ভাবের পর ইহুদী সম্প্রদায়, ইসলামের বিজয়ের পর ইহুদীদের অবস্থান, মুসলিম স্পেনে ইহুদী সম্প্রদায়, উসমানী সাম্রাজ্যে ইহুদী সম্প্রদায়, ঊনবিংশ শতাব্দী থেকে আরব বিশ্বের ইহুদী জনমিতি, ফিলিস্তিনের ভৌগোলিক অবস্থান, ফিলিস্তিনের ইতিহাস ও ঐতিহ্য, মুসলমানদের অন্তরে ফিলিস্তিন, মসজিদুল আকসার ভৌগোলিক অবস্থান, শামের উপর ফেরেস্তাদের ডানা ছড়িয়ে রাখা, মসজিদুল আকসায় নামায পড়ার বাড়তি সওয়াব, যে সময় মসজিদুল আকসা দর্শন করা যায়, মসজিদুল আকসা বিজয়ের ব্যাপারে সুখবর, মসজিদুল আকসায় যারা নামায পড়বে তাদের জন্য সুলাইমান আলাইহিস সালামের দোয়া, ফেতনার সময় আহলে ঈমানদের ঈমান সমুন্নত থাকা, আখেরি জামানায় বাইতুল মাকদিস হবে খেলাফতের ঘাঁটি, মসজিদুল আকসা: কাবা শরীফের পর নির্মিত দ্বিতীয় মসজিদ, মুসলমানদের প্রথম কেবলা, বাইতুল মাকদিস এবং আশেপাশের সবকিছুতে আল্লাহ বরকত দান করেছেন, এখান থেকেই রাসূল সাল্লাল্লাহু আলাইহি ওয়াসাল্লাম তাঁর ইসরা ও মেরাজের যাত্রা শুরু করেন, মসজিদুল আকসার জন্য মুসা আলাইহিস সালামের দোয়া ইত্যাদি।

তথ্যসূত্র
---------

1. ↑  ইউসুফ, আলা (৮ জুন ২০১৮)। "فلسطين في انتظار صلاح دين"। *বাছায়ের অনলাইন*।
2. ↑  কালাম, আবুল (২০১৩)। *Socio\_political aspects in the writings of Noor Alam Khalil Amini with special reference to Falastin Fi Intezari Salahidin* [*ফালাস্তিন ফি ইন্তেজারী সালাহদিনের বিশেষ উল্লেখ সহ নূরে আলম খলিল আমিনীর লেখায় সামাজিক রাজনৈতিক দিক*] (গবেষণাপত্র)। ভারত: আসাম বিশ্ববিদ্যালয়। hdl:10603/97127।

বহিঃসংযোগ
---------

* গুগল বইয়ে *ফিলিস্তিন: একজন সালাহুদ্দীনের অপেক্ষায়*
**বর্ধমান সি এম এস উচ্চ বিদ্যালয়** (ইংরেজি: Burdwan C.M.S High School) পশ্চিমবঙ্গের বর্ধমান শহরে বিসি রোডে অবস্থিত। শহরের উল্লেখযোগ্য বিদ্যালয়গুলোর মধ্যে একটি। স্কুলটি চারটি শ্রেণিতে বিভক্ত: কেজি সেকশন, প্রাথমিক, মাধ্যমিক, উচ্চ মাধ্যমিক। শহরের ২০০০-এরও বেশি শিক্ষার্থী এই স্কুলে পড়াশুনো করে। চারটি বিভাগ মিলিয়ে বিদ্যলটিতে প্রথম শ্রেণী থেকে দ্বাদশ শ্রেণী অবধি পঠনপাঠন করা যায়।

ইতিহাস
------

ব্রিটিশ শাসনের শুরুতে আঠারোশ শতকে ইংরেজি শিক্ষা বিস্তারের লক্ষ্যে, মিশনারিরা বেশ কয়েকটি সমাজ প্রতিষ্ঠা করেছিলেন যা বেশিরভাগ চার্চ দ্বারা পরিচালিত ছিল। চার্চ মিশনারি সোসাইটি (সি এম এস) তাদের মধ্যে একটি। চার্চ মিশনারি সোসাইটি বর্ধমান , কৃষ্ণনগর এবং জলপাইগুড়িতে তিনটি বিদ্যালয় প্রতিষ্ঠা করেছিল।

বর্ধমানের রাজ মহাতচন্দ্রের সহায়তায় ১৮৩৪ খ্রিষ্টাব্দে সমাজের প্রধান জেজে উইথব্রেথ এবং আরও অনেকে চার্চ মিসশনারি সোসাইটিস ইংলিশ স্কুল নামে ইংরেজি স্কুল প্রতিষ্ঠা করেন। পরবর্তী সময়ে মাধ্যমিক এবং উচ্চ মাধ্যমিক বিভাগ চালু করা হয়েছিল। ১৯৪৭ খ্রিষ্টাব্দের পর চার্চ মিশনারি সোসাইটি স্থানীয় বাসিন্দাদের স্কুলে সকল দায়িত্ব হস্তান্তর করে। পশ্চিমবঙ্গ মধ্য শিক্ষা পর্ষদ প্রতিষ্ঠার পরে, বিদ্যালয়টি পর্ষদের অধীনে নিবন্ধিত হয়।

বিভাগসমূহ
---------

তথ্যসূত্র
---------

বহিঃসংযোগ
---------

* সি এম এস উচ্চ বিদ্যালয়
**মানুয়েল উগার্তে রিবেইরো** (স্পেনীয়: Manuel Ugarte, স্পেনীয় উচ্চারণ: [maˈnwɛl uˈɣaɾte]; জন্ম: ১১ এপ্রিল ২০০১; **মানুয়েল উগার্তে** নামে সুপরিচিত) হলেন একজন উরুগুয়েয়ীয় পেশাদার ফুটবল খেলোয়াড়। তিনি বর্তমানে ফরাসি ক্লাব পারি সাঁ-জেরমাঁ এবং উরুগুয়ে জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।

২০১৮ সালে, উগার্তে উরুগুয়ে অনূর্ধ্ব-২০ দলের হয়ে উরুগুয়ের বয়সভিত্তিক পর্যায়ে অভিষেক করেছিলেন। প্রায় তিন বছর যাবত উরুগুয়ের বয়সভিত্তিক দলের হয়ে খেলার পর, তিনি ২০২১ সালে উরুগুয়ের হয়ে আন্তর্জাতিক পর্যায়ে অভিষেক করেছেন; উরুগুয়ের জার্সি গায়ে তিনি এপর্যন্ত ১০ ম্যাচে অংশগ্রহণ করেছেন।

প্রারম্ভিক জীবন
---------------

মানুয়েল উগার্তে রিবেইরো ২০০১ সালের ১১ই এপ্রিল তারিখে উরুগুয়ের মোন্তেভিদেওতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

উগার্তে কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১০ই নভেম্বর তারিখে ঘোষিত উরুগুয়ের ২৬ সদস্যের চূড়ান্ত দলে স্থান পেয়েছেন।

পরিসংখ্যান
----------

### আন্তর্জাতিক

*১২ সেপ্টেম্বর ২০২৩ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| উরুগুয়ে | ২০২১ | ১ | ০ |
| ২০২২ | ৫ | ০ |
| ২০২৩ | ৪ | ০ |
| সর্বমোট | ১০ | ০ |

তথ্যসূত্র
---------

1. ↑  "FIFA World Cup Qatar 2022 – Squad list" (পিডিএফ)। FIFA। ১৫ নভেম্বর ২০২২। সংগ্রহের তারিখ ১৫ নভেম্বর ২০২২।
2. ↑  "Se confirmó la lista de convocados para la Copa Mundial de Catar 2022" [2022 Qatar World Cup squad confirmed] (স্পেনীয় ভাষায়)। Uruguayan Football Association। ১০ নভেম্বর ২০২২। সংগ্রহের তারিখ ১০ নভেম্বর ২০২২।

বহিঃসংযোগ
---------


উইকিমিডিয়া কমন্সে **মানুয়েল উগার্তে রিবেইরো** সংক্রান্ত মিডিয়া রয়েছে।

* সকারওয়েতে মানুয়েল উগার্তে রিবেইরো (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে মানুয়েল উগার্তে রিবেইরো (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে মানুয়েল উগার্তে রিবেইরো (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে মানুয়েল উগার্তে রিবেইরো (ইংরেজি) উইকিউপাত্তে এটি সম্পাদনা করুন
**আসি ঘাট** ভারতের উত্তরপ্রদেশের বারাণসী শহরে গঙ্গা নদীর তীরে অবস্থিত সর্ব দক্ষিণের ঘাট। ঘাটটি দীর্ঘমেয়াদী বিদেশী শিক্ষার্থী, গবেষক এবং পর্যটকরা থাকার জায়গা হিসেবে প্রসিদ্ধ।

পর্যটন
------

আসি ঘাট বারাণসীর সর্বদক্ষিণে অবস্থিত ঘাট। বারাণসীর বেশিরভাগ দর্শনার্থীর কাছে ঘাটটি দীর্ঘমেয়াদী বিদেশী শিক্ষার্থী, গবেষক এবং পর্যটকদের বাস করার জায়গা হিসেবে পরিচিত। অসিঘাটে পর্যটকদের জন্য আকর্ষণীয় ও পর্যটন সংশ্লিষ্ট অনেক কর্মকাণ্ড রয়েছে। পর্যটকরা এই ঘাট থেকে গঙ্গা নদীতে ভ্রমণের জন্য নৌকায় চড়তে পারেন, বেলুনে চড়ে বারাণসীর আকাশদৃশ্য উপভোগ করতে পারেন। এছাড়াও এই ঘাটে প্রতিদিন সন্ধ্যায় বিনোদনমূলক অনুষ্ঠান হয়। ঘাটে অবস্থিত রেস্তোরাগুলি বারাণসীর অন্যতম খাবার জায়গা হিসেবে পরিচিত।

এইঘাটে সাধারণ দিনগুলিতে প্রতি ঘণ্টায় ৩০০ জন দর্শণার্থী আগমন করে সাধারণ দিন ঘাটে ঘুরতে আসা বেশিরভাগ দর্শণার্থীরা কাশী হিন্দু বিশ্ববিদ্যালয়ের শিক্ষার্থী। উত্সবের দিনগুলিতে ঘণ্টা প্রতি ২৫০০ লোকের আগমন ঘটে। শিবরাত্রির মতো উৎসবের সময় এই ঘাটে একসাথে প্রায় ২২,৫০০ জন লোকের থাকার ব্যবস্থা করা হয়।

হিন্দু বিশ্বাস অনুযায়ী মহাকবি তুলসীদাস অসি ঘাট হতেই স্বর্গের উদ্দেশ্যে যাত্রা করেন। ২০১০ সালে বারাণসীতে বোমা হামলার পরে পর্যটকদের যেকোন সমস্যা দ্রুত সমাধানের জন্য অসিঘাটের আশেপাশের এলাকায় অতিরিক্ত পুলিশ থাকে।

জনসংস্কৃতিতে
------------

অসিঘাট ভারতের জনসংস্কৃতিতে বিশেষ স্থান দখল করে আছে। এই ঘাটের আশেরপাশের এলাকা বিভিন্ন উপন্যাস, গল্পের বিষয় হিসেবে ও চলচ্চিত্রে দেখানো হয়েছে।

লেখক কাশিনাথ সিং'য়ের হিন্দি উপন্যাস *কাশী কা অসি*-এর পটভূমি অসিঘাটের আশেপাশের মহল্লাকে কেন্দ করে রচিত হয়েছে। এই উপন্যাস হতে চন্দ্র প্রকাশ দ্বিবেদী ২০১৮ সালে সানি দেওল অভিনীত চলচ্চিত্র *মহল্লা অসি* নির্মাণ করেন। ইতোপূর্বে বারাণসীর কাহিনীভিত্তিক ২০১৩ সালের চলচ্চিত্র রানঝানাতে অসিঘাটে চিত্রায়িত দৃশ্য রয়েছে।

চিত্রশালা
---------


উইকিমিডিয়া কমন্সে **অসি ঘাট** সংক্রান্ত মিডিয়া রয়েছে।

* অসিঘাটের একটি কলাম।অসিঘাটের একটি কলাম।
* প্রবীণরা অসি ঘাটে আড্ডা দিচ্ছেন।প্রবীণরা অসি ঘাটে আড্ডা দিচ্ছেন।
* আসি ঘাটআসি ঘাট

তথ্যসূত্র
---------

1. ↑  Piers Moore Ede (২৬ ফেব্রুয়ারি ২০১৫)। *Kaleidoscope City: A Year in Varanasi*। Bloomsbury Publishing। পৃষ্ঠা 6–। আইএসবিএন 978-1-4088-3542-5। ৯ জুলাই ২০২০ তারিখে মূল থেকে আর্কাইভ করা। সংগ্রহের তারিখ ১৮ জুন ২০২০।
2. 1 2  "In the new world"। *Indian Express*। ১১ ফেব্রুয়ারি ২০১১। ২৮ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৮ জুন ২০২০।
3. ↑  John McKim Malville and Rana P. B. Singh। "Time and the Ganga River at Asi Ghat, Pilgrimage and Ritual Landscape" (পিডিএফ)। ২৪ জানুয়ারি ২০১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০ ডিসেম্বর ২০১০।
4. ↑  "New measures to perk up vigil in city"। *The Times of India*। The Times Group। ১১ ডিসে ২০১০। ৪ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ২০ ডিসেম্বর ২০১০।
5. ↑  "Sunny Deol to play a pandit in Mohalla Assi"। NDTV Movies। ১২ ফেব্রুয়ারি ২০১১ তারিখে মূল থেকে আর্কাইভ করা। সংগ্রহের তারিখ ২০১১-০২-১১।

প্রবেশদ্বার: ভারত হিন্দুধর্ম ধর্ম
(জাভানি পুতুল চলচ্চিত্রে সাত্যকি)
**সাত্যকি** বা যুযুধান (সংস্কৃত: युयुधान, বেশি পরিচিত **সাত্যকি** নামে (সংস্কৃত: सात्यकि) হলেন মহাভারতে বর্ণিত কুরুক্ষেত্র যুদ্ধের একজন প্রধান বীর। যদু বংশীয় সত্যকের পুত্র ও শিনির পৌত্র। ওঁর জন্মদত্ত নাম ছিল যুযুধান। সাত্যকি অর্জুনের কাছে অস্ত্রশিক্ষা করেন। ভীষ্ম তাকে অধিরথ (শ্রেষ্ঠ শ্রেণীর যোদ্ধা) হিসেবে গণনা করেছিলেন। সাত্যকি ছিলেন কৃষ্ণের অনুগত। পাণ্ডব পক্ষে তিনি যোগ দেন। কুরুক্ষেত্রের যুদ্ধে সাত্যকি ভুরিশ্রবার সঙ্গে দ্বৈরথ যুদ্ধে বিপদগ্রস্থ হন। ভুরিশ্রবা যখন সাত্যকির শিরশ্ছেদ করবার জন্য অসি তুলেছেন, তখন অর্জুন ভুরিশ্রবার বাহু দ্বিখণ্ডিত করেন। এই অন্যায় আচরণের জন্য ভুরিশ্রবা অর্জুনকে ভর্ৎসনা করে যখন যোগযুক্ত হয়ে দেহত্যাগ করছেন, তখন সাত্যকি ভুরিশ্রবার শিরশ্ছেদ করেন। যুদ্ধে শাল্বরাজ সাত্যকির হাতে নিহত হন। ভুরিশ্রবার পিতা সোমদত্তকেও সাত্যকি বধ করেন। কুরুক্ষেত্র যুদ্ধের পঁয়ত্রিশ বছর বাদে যখন যদুবংশীয় বীররা পানমত্ত হয়ে পরস্পরের সঙ্গে হানাহানি করছেন, তখন সাত্যকির সঙ্গে কৃতবর্মার বচসা শুরু হয়। নিদ্রিত পাণ্ডব ও পাঞ্চাল বীরদের হত্যাকাণ্ডে কৃতবর্মা অশ্বত্থামার সহকারী ছিলেন বলে সাত্যকি ওঁকে তিরস্কার করেন। কৃতবর্মা সাত্যকির অন্যায় ভাবে ভুরিশ্রবা-বধের প্রসঙ্গ উত্থাপন করেন। বচসা চরমে উঠলে সাত্যকি অসি দিয়ে কৃতবর্মার শিরশ্ছেদ করেন। তাই দেখে ভোজ ও অন্ধকবংশীয়গণ সাত্যকিকে আক্রমণ করাতে কৃষ্ণ ও রুক্মিনীর পুত্র প্রদ্যুম্ন সাত্যকিকে রক্ষা করার চেষ্টা করেন। শেষে দুজনেই নিহত হলেন।
১৮৪১ সালে মেডিসিন ব্যাচেলর ডিগ্রির জন্য পরীক্ষা। রয়্যাল কলেজ অফ এডিনবার্গের চিকিৎসকরা
**ব্যাচেলর অব মেডিসিন, ব্যাচেলর অব সার্জারি** (সংক্ষেপে: **এমবিবিএস**) ([*Bachelor of Medicine, Bachelor of Surgery*] ত্রুটি: {{Lang-xx}}: text has italic markup (সাহায্য), লাতিন: *Medicinae Baccalaureus Baccalaureus Chirurgiae*) চিকিৎসাবিদ্যার একটি পেশাগত স্নাতক ডিগ্রী। যেসব দেশসমূহের মেডিকেল শিক্ষাব্যবস্থা যুক্তরাজ্যের ঐতিহ্য অনুসরণ করে থাকে সেসব দেশসমূহের মেডিকেল কলেজগুলো থেকে এই ডিগ্রীটি প্রদান করা হয়। ঐতিহ্যগত নামকরণের কারণে *ব্যাচেলর অব মেডিসিন* এবং *ব্যাচেলর অব সার্জারি* দুইটি ডিগ্রী নির্দেশ করলেও ব্যবহারিকভাবে এটি একটি ডিগ্রীই নির্দেশ করে। যুক্তরাষ্ট্র এবং যেসব দেশের মেডিকেল শিক্ষাব্যবস্থা যুক্তরাষ্ট্রকে অনুসরণ করে সেসব দেশে এমবিবিএসের সমমানের ডিগ্রী হিসেবে ডক্টর অব মেডিসিন (সংক্ষেপে: *এম.ডি.*) ডিগ্রী প্রদান করে থাকে। যুক্তরাষ্ট্রের কিছু মেডিকেল শিক্ষাব্যবস্থা *এম.ডি.* সমমানের ডিগ্রী হিসেবে ডক্টর অব অস্টিওপ্যাথিক মেডিসিন (সংক্ষেপে: *ডি.ও.*) ডিগ্রীও প্রদান করে থাকে। যদিও এমবিবিএস-ডিগ্রী-প্রচলিত দেশসমূহে ডক্টর অব মেডিসিন, বা এম.ডি. মেডিসিন বিষয়ক স্নাতকোত্তর ডিগ্রীধারীদের নির্দেশ করে যারা এমবিবিএস ডিগ্রী অর্জন করার পর মেডিসিন বা মেডিসিনের কোনো শাখায় গবেষণা করে গবেষণাপত্র প্রকাশ করার মাধ্যমে উক্ত ডিগ্রীটি অর্জন করে থাকেন।এমবিবিএস ডিগ্রীধারীদের সম্মানসূচকভাবে ‘ডাক্তার’ বলা হয়ে থাকে। তারা নামের আগে ‘ডা:’ ব্যবহার করে থাকেন।

শিক্ষাক্রমের সময়কাল
--------------------

এম. বি. বি. এস. একটি পাঁচ বছর মেয়াদী শিক্ষাক্রম। পাঁচ বছর মেয়াদী মূল শিক্ষাক্রমের পর একটি নির্ধারিত মেয়াদে বাধ্যতামূলকভাবে শিক্ষানবিশ হিসেবে প্রশিক্ষণ গ্রহণ এর অন্তর্ভুক্ত। শিক্ষানবিশ হিসেবে প্রশিক্ষণ সমাপ্ত করার পর একটি পেশাগত কাউন্সিল যথাযথ পর্যালোচনাপূর্বক একজন এম. বি. বি. এস. ডিগ্রীধারীকে পেশাদার চিকিৎসক হিসেবে চিকিৎসা প্রদানের লাইসেন্স প্রদান করে থাকে।

প্রচলিত দেশসমূহ
---------------

অস্ট্রেলিয়া, বাহরাইন, বাংলাদেশ, চীন, ভারত, ইরাক,আয়ারল্যান্ড, নেপাল, নিউজিল্যান্ড, যুক্তরাজ্য, সংযুক্ত আরব আমিরাত, মালয়েশিয়া, পাকিস্তান, জ্যামাইকা, কুয়েত, লেবানন, লিবিয়া, মালাউয়ি, মরিশাস, মায়ানমার, নাইজেরিয়া, সৌদি আরব, সামোয়া, সুদান, শ্রীলঙ্কা,বার্বাডোস, বতসোয়ানা, মিশর, ফিজি, গাম্বিয়া, ঘানা, গায়ানা,হংকং, জর্ডান, কেনিয়া, দক্ষিণ আফ্রিকা, সিয়েরা লিওন, সিঙ্গাপুর, সেন্ট কিট্‌স ও নেভিস, তানজানিয়া, পাপুয়া নিউগিনি, ত্রিনিদাদ ও টোবাগো, উগান্ডা, জাম্বিয়া, জিম্বাবুয়ে

আরও দেখুন
---------

* ডক্টর অব মেডিসিন

তথ্যসূত্র
---------

1. ↑  O'Connor, Bridget N. (অক্টোবর ২০১১)। "Perspectives on professional doctorate education in the United States" (পিডিএফ)। *Work Based Learning e-Journal*। মিডলসেক্স বিশ্ববিদ্যালয়। **2** (1)। ১১ এপ্রিল ২০১৯ তারিখে মূল (pdf) থেকে আর্কাইভ করা। সংগ্রহের তারিখ ৮ ফেব্রুয়ারি ২০১৮।
2. ↑  "Policy Finder | AMA: Definition and Use of the Term Physician H-405.951"। *policysearch.ama-assn.org*। সংগ্রহের তারিখ ২০২৩-০৪-১৩।
3. ↑  "ECFMC 2017 guide: Reference Guide for Medical Education Credentials"। *www.ecfmg.org*। Educational Commission for Foreign Medical Graduates। সংগ্রহের তারিখ ২৫ জুন ২০১৭।

প্রবেশদ্বার: চিকিৎসাবিদ্যা
রাইনিঅগনাথা হিরস্টি (ইংরেজি: Rhyniognatha hirsti) হল পৃথিবীর এখন পর্যন্ত জানা সবচাইতে পুরোনো কীট। পৃথিবীর প্রথম স্থলজ বাস্তুসংস্থানগুলো যখন গঠিত হচ্ছিল, সেই সময়ে, প্রায় ৪০০ মিলিয়ন বছর পূর্বে ডেভোনিয়ান পিরিয়ডের বা যুগের প্রথমভাগে এটি আবির্ভূত হয়েছিল।

প্রমাণ
------

রাইন চার্টের একটি ভাগে সংরক্ষিত নমুনার মস্তকের অংশটি ১৯১৯ সালে শ্রদ্ধাভাজন ডব্লিউ. ক্রেন সংগ্রহ করেন এবং এস. হির্স্ট, এস. মলিক এবং ডি. জে. স্কউরফিল্ডের কাছে হস্তান্তর করেন। হির্স্ট এবং মলিক ১৯২৬ সালে একটি প্রতিবেদন প্রকাশ করেন। প্রতিবেদনে তারা *Rhyniella praecursor* এর বর্ণনা দেন যা স্প্রিংটেইল বলে পরিচিত। রাইনিঅগনাথার মস্তকসহ আরোও কয়েকটি খন্ডকেও তারা *R. praecursor* বলে বর্ণনা করেন এবং এই নমুনাকে "অনুমিত শূককীট" বলে বিবৃতি দেন। ১৯২৮ সালে কীটতত্ত্ববিদ রবিন জে. টিলইয়ার্ড নমুনাটিকে একটি ভিন্ন প্রজাতি বলে সঠিকভাবে সনাক্ত করেন এবং *Rhyniognatha hirsti* হিসেবে পুনরায় নামকরণ করেন। পরবর্তীতে ডি. জে. স্কউরফিল্ড এটিকে লন্ডনের ন্যাচারাল হিস্টরি মিউজিয়ামে দান করে দেন। বর্তমানে এটি সেখানে অণুবীক্ষণ স্লাইডে প্রদর্শন করা হচ্ছে। বিজ্ঞানীরা এই নমুনা থেকে তেমন কোনো তথ্য পাননি, তবে চোয়ালের গঠন দেখে তারা মনে করে এটি সম্ভবত পাখাওয়ালা ছিল।

প্রাসঙ্গিক চিত্রঃ এবার্ডিন বিশ্ববিদ্যালয়

খাদ্য
-----

সে সময়কার অন্যান্য কীটের মতো রাইনিঅগনাথাও সম্ভবত উদ্ভিদের স্পোরোফিল খেয়ে জীবন ধারণ করতো। কীটের অঙ্গসংস্থানবিদ্যা এর খাদ্যাভ্যাস সম্পর্কে কিছু সূত্র দিয়ে থাকতে পারে। এটির ছিল বৃহৎ চোয়াল বা ম্যান্ডিবল যা শিকারের জন্য ব্যবহৃত হয়ে থাকতে পারে আবার না-ও পারে।

পাখনা
-----

এঞ্জেল এবং গ্রিমাল্ডি (২০০৪) দেখান যে পাখাওয়ালা পতঙ্গের অনেক বৈশিষ্ট্য নিয়ে *R. hirsti* প্রথমদিককার কীট হিসেবে আবির্ভূত হয়েছিল। এর মানে হতে পারে এই- *R. hirsti* ইতোপূর্বেই পাখনা ধারণ করতো।

পাদটীকা
-------

1. ↑  এঞ্জেল ও গ্রিমাল্ডি (২০০৪)ঃ সারসংক্ষেপ

তথ্যসূত্র
---------

* ড. এন্ড্রু রস, *The oldest fossil insect in the world*
* মাইকেল এস. এঞ্জেল ও ডেভিড এ. গ্রিমাল্ডি (২০০৪)। "New light shed on the oldest insect"। *নেচার*। **৪২৭** (৬৯৭৫): ৬২৭–৬৩০। ডিওআই:10.1038/nature02291। পিএমআইডি ১৪৯৬১১১৯ `|pmid=` এর মান পরীক্ষা করুন (সাহায্য)।

বহিঃসংযোগ
---------

* বিবিসি সংবাদ,"Oldest insect delights experts"
* এবার্ডিন বিশ্ববিদ্যালয়; নমুনার চিত্র
**আচার্য হরিহর** (৮ মার্চ ১৮৭৯ - ২১ ফেব্রুয়ারি ১৯৭১) উড়িষ্যার একজন মুক্তিযোদ্ধা, শিক্ষক এবং সমাজকর্মী ছিলেন। সত্যবাদী বন বিদ্যালয়ের শিক্ষক হিসাবে সত্যবাদীর সাহিত্যকর্মে তার সক্রিয় ও সফল অংশগ্রহণ ছিল। তিনি *ভগবদ্গীতা* এবং *শিশুদের সহজ প্রথম ব্যাকরণ* বইটি অনুবাদ করেছিলেন।

জন্ম ও শৈশব
-----------

আচার্য হরিহর ৮ মার্চ ১৮৭৯ সালে পুরি জেলার দক্ষিগোপালার নিকটস্থ শ্রীরামচন্দ্রপুরে জন্মগ্রহণ করেন। তাঁর মাতার নাম শ্রদ্ধা দেবী এবং পিতার নাম মহাদেব ব্রহ্মা। তিনি চাহালি গ্রামে বাল্যশিক্ষা লাভ করেন এবং পরে পুরী জেলা বিদ্যালয়ে পড়াশোনা করেন। তারপর রাভেনসা কলেজ থেকে স্নাতক শেষ করে আইন অধ্যয়নের জন্য তিনি কলকাতায় যান। পণ্ডিত গোপবন্ধু দাস, পণ্ডিত নীলকণ্ঠ দাস প্রভৃতিগণ তাঁর শৈশবের বন্ধু ছিলেন।

কর্মজীবন
--------

আইন অধ্যয়ন করে কলকাতা থেকে ফিরে এসে তিনি পুরী জেলা বিদ্যালয়ে শিক্ষকতা শুরু করেন। তারপর নীলগরী গদজাত বিদ্যালয়ের শিক্ষক হন, পরবর্তীতে কটকের পাইরিমোহন একাডেমী স্কুলে শিক্ষকতা করেন। ততদিনে পণ্ডিত গোপবন্ধু দাস, পণ্ডিত নীলকণ্ঠ, গোদাবরীশ বাবু এবং নন্দকিশোর বাবু বন বিদ্যালয় প্রতিষ্ঠা করেন ও সেখানে তারা শিক্ষকতা শুরু করেন। আচার্য হরিহর ১৯২১ সালে বন বিদ্যালয়ের শিক্ষক হন। তিনি ছাত্রদের প্রিয় শিক্ষক ছিলেন এবং তারা তাঁকে 'আচার্য' বলে ডাকত। পরে আচার্য হরিহর "বিধবা আশ্রম" প্রতিষ্ঠা করেন।

তিনি ওড়িশায় ভারতের স্বাধীনতা সংগ্রামের কর্মকান্ডের সাথে যুক্ত ছিলেন। ১৯২২ সাল থেকে ১৯২৪ সাল পর্যন্ত তিনি স্বরাজ্য সংগ্রামের কারণে বন্দী ছিলেন। আচার্য হরিহর প্রেসিডেন্ট হিসাবে রাজনৈতিক কর্মীদের কেন্দ্রপাড়া সম্মেলনে অংশ নিয়েছিলেন। ১৯৩০ সালে লবণ সত্যগ্রহের সময় তিনি বালাসোর ইঞ্চুদির প্রধান ব্যক্তি হিসাবে গ্রেপ্তার হন। তিনি বনরা সেনা গঠন করেন। ১৯৪২ সালে তিনি ভারত ছাড় আন্দোলনে সক্রিয়ভাবে অংশগ্রহণ করেন। ১৯৪৬ সালে হাজারীবাগ কারাগারে বন্দি থাকাকালীন তিনি *ভাগবত গীতা* ওড়িয়া ভাষায় অনুবাদ করেন।

পাইরিমোহন একাডেমিতে কর্মরত থাকাকালীন, তিনি *শিশুর সহজ প্রথম ব্যাকরণ* নামে ইংরেজিতে একটি ব্যাকরণ গ্রন্থ রচনা করেছিলেন। মহাত্মা গান্ধীর দ্বারা অনুপ্রাণিত হয়ে তিনি সংঘ, আশ্রম, খাদী কেন্দ্র স্থাপন ও পরিচালনা করেছিলেন।

মৃত্যু
------

১৯৭১ সালের ২১ শে ফেব্রুয়ারি, ৯১ বছর বয়সে আচার্য হরিহর মৃত্যুবরণ করেন।

আরও দেখুন
---------

* আচার্য হরিহর আঞ্চলিক ক্যান্সার কেন্দ্র

তথ্যসূত্র
---------

1. 1 2 3 4  "আচার্য হরিহর" (পিডিএফ) (ইংরেজি ভাষায়)। ওড়িশা সরকার। ৯ নভেম্বর ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১১ নভেম্বর ২০১৬।
2. ↑  "An experiment in nationalist education: Satyavadi school in Orissa(1909-1926) (Krishan Shri)"। *academia.edu*। ২০১২। সংগ্রহের তারিখ ২০ জুন ২০১২। Acharya Harihar Das (1881-1971), a serving teacher who joined Satyavadi in 1912.
3. ↑  ଓଡ଼ିଆ ସାହିତ୍ୟର ସଂକ୍ଷିପ୍ତ ପରିଚୟ (ওড়িয়া সাহিত্যের সংক্ষিপ্ত পরিচিতি), ড. বৃন্দাবনচন্দ্র আচার্য, পৃষ্ঠা: ২২৫
**অস্টিন পিস একাডেমি** (**এপিএ** ) মার্কিন যুক্তরাষ্ট্রের টেক্সাস অঙ্গরাজ্যের অস্টিনে অবস্থিত একটি ইসলামি শিক্ষাপ্রতিষ্ঠান। প্রতিষ্ঠানটি প্রাক কিন্ডারগার্টেন থেকে দ্বাদশ শ্রেণী পর্যন্ত শিক্ষা প্রদান করে। ২০১৬ সালের তথ্যমতে এর শিক্ষার্থীরা ১৯ টি জাতীয়তা থেকে এসেছে। ১৯৯৭ সালে ওয়েস্ট ক্যাম্পাসে প্রাক কিন্ডারগার্টেন শিক্ষা কার্যক্রম শুরু হয় পরে সেটা ১৯৯৯ সালে বর্তমান অবস্থানে স্থানান্তরিত হয়। ২০০৩ সালে স্কুলটিকে বর্তমান নামে নামকরণ করা হয়।

ইতিহাস
------

অস্টিনের মুসলিম সম্প্রদায় অস্টিন পিস একাডেমি প্রতিষ্ঠা করে। স্কুলে ভর্তি হওয়া শিক্ষার্থীদের মনকে উদ্দীপিত করার গুরুত্বপূর্ণ চ্যালেঞ্জ মোকাবেলা করার জন্য এবং একই সাথে তাদের ইসলামিক পরিচয়, ঐতিহ্য এবং অনুশীলনগুলি সংরক্ষণ করতে একাডেমিটি প্রতিষ্ঠা করা হয়।

১৯৯৭ সালে অস্টিন পিস একাডেমি অস্টিনের প্রথম ইসলামিক স্কুল হিসাবে প্রতিষ্ঠা করা হয়। প্রায় ষোল জন শিক্ষার্থী নিয়ে একটি ছোট ভবনে একাডেমিটি প্রতিষ্ঠিত হয়। প্রাথমিকভাবে প্রতিষ্ঠানটির নাম দেওয়া হয়েছিল পিস এলিমেন্টারি স্কুল। উদ্বোধনী বছরে প্রতিষ্ঠানটিতে প্রাক কিন্ডারগার্টেন থেকে কিন্ডারগার্টেন পর্যন্ত পাঠ্যক্রম চালু করা হয়েছিল। ১৯৯৭ সালে প্রতিষ্ঠানটি তার বর্তমান অবস্থানে ৫১১০ মনোর রোডে স্থানান্তরিত হয়।

২০০৩ সালে প্রতিষ্ঠানটি অস্টিন পিস একাডেমি নামে নামকরণ করা হয়েছিল। যা প্রাক-স্কুল থেকে দ্বাদশ শ্রেণী পর্যন্ত শিক্ষার্থীদের শিক্ষা প্রদান করে। প্রতিষ্ঠানে বিভিন্ন জাতির শিক্ষার্থী রয়েছে। শিক্ষার্থীরা ১৯ টি জাতীয়তা থেকে এসেছেন।

২০০৫ সালের নভেম্বরে অস্টিন পিস একাডেমি সাউদার্ন অ্যাসোসিয়েশন অফ কলেজিজ এবং স্কুল (এসএসিএস) দ্বারা স্বীকৃতি প্রার্থিতার অনুমোদন পায়।

২০০৭ সালের এপ্রিল মাসে, সাউদার্ন অ্যাসোসিয়েশন অফ কলেজিজ অ্যান্ড স্কুলস (এসএসিএস) অস্টিন পিস একাডেমিকে অনুমোদনের জন্য সুপারিশ করেছিল। ২০০৭ সালের ডিসেম্বরে এসএসিএসের বার্ষিক সভায় অস্টিন পিস একাডেমি এর স্বীকৃতি লাভ করে।

২০১৬ সালে নিচ অস্টিন পিস একাডেমিকে অস্টিন অঞ্চলের ২য় সেরা বেসরকারি কে -১২ স্কুলে স্থান দেয়।

তথ্যসূত্র
---------

1. 1 2 3 4  "History & Mission"। *Austin Peace Academy*।
2. ↑  "সংরক্ষণাগারভুক্ত অনুলিপি"। ৩১ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৪ মে ২০২১।
3. ↑  "Search for Private Schools - School Detail for AUSTIN PEACE ACADEMY"। *nces.ed.gov*। ১৪ মে ২০২১ তারিখে মূল থেকে আর্কাইভ করা। সংগ্রহের তারিখ ১৪ মে ২০২১।
4. ↑  "History."

বহিঃসংযোগ
---------

* প্রাতিষ্ঠানিক ওয়েবসাইট
**রাণীহাটি বহুমুখী উচ্চ বিদ্যালয়** (ইংরেজি: Ranihati Multilateral High School চাঁপাইনবাবগঞ্জ জেলার শিবগঞ্জ উপজেলায় অবস্থিত । এটি ১৯৪৮ সালে প্রতিষ্ঠিত হয়েছিল ।

ইতিহাস
------

বর্তমানে চাঁপাইনবাবগঞ্জ শিবগঞ্জ উপজেলাটি তৎকালীন ব্রিটিশ বঙ্গ প্রদেশের মালদহ জেলার বৃহতম থানা ছিল শিবগঞ্জ । রাণীহাটি গ্রামে ১৯৪০ সালের কোন এক সময় একটি মিডিয়াম ইংলিশ স্কুল চালু হয়েছিল । সেই সময় এলাকায় কোন উচ্চ বিদ্যালয় না থাকায় এলাকার সুধীজন ও বিদ্যানুরাগী ব্যক্তিগন শিক্ষা বিস্তারের লক্ষে মিডিয়াম ইংলিশ স্কুলকে প্রায় ৩ (তিন) একর জমির উপর ১৯৪৮ সালে রাণীহাটি উচ্চ বিদ্যালয়ে উন্নীত করেন; যাতে এলাকায় শিক্ষানুরাগী ব্যক্তিগন অন্যতম ভূমিকা রাখেন ।

সফলতা
-----

প্রতিবছর স্কুল থেকে শিক্ষার্থীরা সাফল্যতার সাথে জিপিএ-৫ পেয়ে আসছে।

খেলার মাঠ
---------

রাণীহাটি স্কুলের মাঠটি রাণীহাটি ফুটবল মাঠ নামেই পরিচিত। মাঠটিতে সারাবছর খেলাধুলা হয়ে থাকে । যেমনঃ ফুটবল,ক্রিকেট,ভলিবল ইত্যাদি । এছাড়া বিভিন্ন জাতীয় দিবসে আলোচনা সভা অনুষ্ঠিত হয়ে থাকে ।

উল্লেখযোগ্য শিক্ষার্থী
----------------------

তথ্যসূত্র
---------

1. 1 2  "রাণীহাটি বহুমুখী উচ্চ বিদ্যালয়"। ১৫ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১ জুন ২০১৭।
2. ↑